CELEX: E2005P0003
Language: hu
Date: 2005-04-12 00:00:00
Title: Az EFTA Felügyeleti Hatóság 2005. április 12-án indított pere a Norvég Királyság ellen (E-3/05. ügy)

30.6.2005   
            
            
               HU
            
            
               Az Európai Unió Hivatalos Lapja
            
            
               C 159/28
            
         Az EFTA Felügyeleti Hatóság 2005. április 12-án indított pere a Norvég Királyság ellen
   (E-3/05. ügy)
   (2005/C 159/10)
   Az EFTA Felügyeleti Hatóság 2005. április 12-én az EFTA-Bíróságon pert indított a Norvég Királyság ellen. Az EFTA Felügyeleti Hatóságot (35, Rue Belliard, B-1040 Brüsszel) Niels Fenger és Arne Torsten Andersen, mint meghatalmazottak képviselik.
   A felperes szerint a bíróságnak:
   
               1.
            
            
               ki kell mondania, azzal, hogy a családi támogatásokat kiegészítő Finnmark megyei pótlékhoz való jogosultság követelményeként Finnmark megyei, illetve hét meghatározott Troms megyei városban található lakóhelyet szabott meg, a Norvég Királyság nem teljesítette kötelezettségét az EGT-Megállapodás VI. mellékletének 1. pontjában említett – az EGT-Megállapodáshoz csatolt 1. jegyzőkönyvvel átvett – jogi aktus (A TANÁCS 1971. június 14-i 1408/71/EGK RENDELETE a szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról) 73. cikkének megfelelően; vagy,
               ki kell mondania, hogy alkalmazva az említett lakóhelyre vonatkozó követelményt a Norvég Királyság nem teljesítette kötelezettségét az V. melléklet 2. pontjában említett – az EGT-Megállapodáshoz csatolt 1. jegyzőkönyvvel átvett – jogi aktus (A Tanács 1968. október 15-i 1612/68/EGK rendelete a munkavállalók Közösségen belüli szabad mozgásáról) 7. cikke (2) bekezdésének megfelelően; valamint;
            
         
               2.
            
            
               el kell rendelnie, hogy az eljárás valamennyi költségét a Norvég Királyság fedezze.
            
         Jogi és tényszerű háttér, valamint a jogi érvek igazolása:
   
               —
            
            
               Az ügy a norvég családi támogatások egyik regionális jellegű pótlékára vonatkozik, melyet a nevezett területen élő gyermekek neveléséért felelős személyek kapnak.
            
         
               —
            
            
               A norvég jogszabályok megkövetelik, hogy a pótlék kedvezményezettje gyermekével a megnevezett területen rendelkezzen lakóhellyel. A pótlék nem függ a kedvezményezett foglalkoztatási helyétől.
            
         
               —
            
            
               Az EGT-Megállapodás 29. cikke rendelkezik a szociális biztonsági rendszerek összehangolásáról azzal a céllal, hogy biztosítsa a munkavállalók és önálló vállalkozók szabad mozgását a Közösségen belül.
            
         
               —
            
            
               A 1408/71/EGK tanácsi rendelet 73. cikke kiköti, egy EGT tagállam jogszabályainak hatálya alá tartozó és egy másik EGT tagállamban lakó munkavállaló vagy önálló vállalkozó jogosult az előbbi EGT tagállam jogszabályai szerinti családi ellátásokra, mintha ők ezen állam területén rendelkeznének lakóhellyel.
            
         
               —
            
            
               A 1408/71/EGK tanácsi rendelet 7. cikke (2) bekezdése rögzíti, hogy a migráns munkavállalók a hazai munkavállalókkal azonos szociális kedvezményeket élveznek.